stanford-oval/wikipedia huggingface dataset:
Choci

Choci (oik. Mark Mackenzie) on brittiläinen DJ ja elektronisen musiikin tuottaja.
Chocin tuotanto keskittyy acid tranceen ja acid houseen, ja hän on tehnyt yhteistyötä useiden eri tuottajien kanssa, joista moni on levyttänyt hänen perustamallaan levymerkillä. Choci on myös ollut mukana useissa eri kokoonpanoissa ja projekteissa, kuten St. Anne's Passion, Freedom of Sound ja Mark One.
Oman levy-yhtiönsä lisäksi Choci on levyttänyt muun muassa levymerkeille Voltage Controlled, Cannon Records ja Public House.
Choci's Chewns

Choci's Chewns on Chocin vuonna 1992 perustama levymerkki. Se piti tukikohtaansa Lontoossa sijaitsevassa Choci's Choons -levykaupassa, joka lopetti toimintansa vuonna 2003.
Choci's Chewns > Merkille levyttäneitä artisteja ja kokoonpanoja

Solar Quest
DJ Geezer
RMS
DJ Paola
Heuristix
Lab 4
Aiheesta muualla

Choci Discogs.comissa
Choci's Chewns Discogs.comissa
Mark Mackenzie (Arkistoitu – Internet Archive) Biography.
Cruus

Kruus-suku tai Cruus on suvun äidinpuolelta hämäläinen aatelissuku, jota kutsuttiin Ruotsissa Cruus af Harviala -suvuksi. Lopulta suku kirjattiin Ruotsin ritarihuoneeseen kuitenkin nimellä Cruus af Edeby.
Suku tuli Vanajan Harvialan omistajiksi (katso Harvialan kartanonherra), kun Pohjois-Suomen laamanni, ruotsalaissyntyinen Mats Larsson Kruus avioitui Lepaan suvun Anna Berontyttären kanssa. Anna peri Harvialan isältään, vuonna 1584 kuolleelta valtaneuvos Bero Hannunpojalta.
Annan ja Matsin pojasta valtaneuvos Jesper Matinpoika Kruusista tuli Ruotsin valtiovarainhoitaja.
Jepen poika Lasse korotettiin Gudhemin vapaaherraksi.
Aiheesta muualla

Riksarkivet
Cerbalus aravensis

| Cerbalus aravensis |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Hämähäkit Araneae
Osalahko::  Araneomorphae
Yläheimo::  Sparassoidea
Heimo::  Jahtihämähäkit Sparassidae
Suku::  Cerbalus
Laji::  aravensis
Kaksiosainen nimi
 Cerbalus aravensis  Levy, 2007 
Infobox OKNimi-testi OK: 
Cerbalus aravensis on jahtihämähäkkeihin kuuluva kookas hämähäkkilaji, joka kuvattiin tieteelle uutena lajina Israelista vuonna 2010.
C. aravensis on Lähi-idän alueen suurikokoisin hämähäkki ja sen raajojen kärkiväli voi olla jopa 15 senttimetriä. Laji on väritykseltään vaalea, mutta raajojen nivelet ja kärkiosat sekä prosoman selkäpuoli ovat mustankirjavat. Lajin elintavoista tiedetään toistaiseksi hyvin vähän. Se on yöaktiivinen ja aktiivisimmillaan kuumien kesäkuukausien aikana. Hämähäkki rakentaa suojapaikakseen maanalaisen onkalon, jonka se sulkee yhteenliimatusta hiekasta muodostuvalla kannella.
Toistaiseksi lajin ainoa tunnettu elinalue on vain muutaman neliökilometrin laajuinen Samarin dyynialue Etelä-Israelissa. Dyynialueella tapahtuva kaivostoiminta muodostaa uhkan lajin säilymiselle.
Aiheesta muualla

Tutkijat löysivät uuden hämähäkkilajin Israelista. HS.fi 12.1.2010 (Arkistoitu – Internet Archive)
Charlotte Jones

Charlotte Jones voi tarkoittaa seuraavia henkilöitä:
Charlotte Jones (s. 1968), brittiläinen näyttelijä
Charlotte Jones (1768–1847), brittiläinen taidemaalari
Charlotte Alex Jones (s. 1977), walesilainen televisiojuontaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Charlotte Jones”, voi hakea sivunnimihaulla, laajalla sivunnimihaulla tai tekstihaulla.
Dan Butler

| Dan Butler |
| --- | --- |
 Dan Butler Emmy-gaalassa vuonna 1995.
Henkilötiedot
Koko nimi:  Daniel Bruce Butler
Syntynyt: 2. joulukuuta 1954 (ikä 69) Huntington, Indiana, Yhdysvallat
Ammatti:  näyttelijä
Puoliso:  Richard Waterhouse
Näyttelijä
Aktiivisena:  1986–
Merkittävät roolit:  Uhrilampaat Frasier Valtion vihollinen Hölmö hullu rakkaus
Aiheesta muualla
IMDb 
Elonet
Daniel Bruce ”Dan” Butler (s. 2. joulukuuta 1954 Huntington, Indiana, Yhdysvallat) on yhdysvaltalainen näyttelijä. Hän on esittänyt muun muassa Bob ”Bulldog” Briscoeta televisiosarjassa Frasier. Butler on esiintynyt myös näyttämöllä esimerkiksi The Lisbon Traviatassa. Hän on kirjoittanut myös omaan elämäänsä pohjautuvan näytelmän The Only Thing Worse You Could Have Told Me….
Butlerilla oli sivurooli kauhuelokuvassa Uhrilampaat (1991). Butler on avoimesti homoseksuaali. Hänen isänsä ensimmäinen kommentti asiasta oli: ”ainoa pahempi asia, jonka olisit voinut ilmoittaa minulle olisi ollut sanoa, että olet kuollut”; tästä myös edellä mainitun näytelmän nimi.[lähde? ]
Cercenasco

| Cercenasco |
| --- | --- |
 Cercenascon kunnantalo.
 Cercenasco
 Koordinaatit: 44°51′40″N, 7°30′04″E 
Valtio:  Italia
Alue:  Piemonte
Metropolikaupunki:  Torino
Korkeus:  256 m
Väkiluku:  1 795
Aikavyöhyke:  UTC+1
 – Kesäaika:  UTC+2
 
 https://www.comune.cercenasco.to.it 
Infobox OKVirheellinen NIMI-arvo: 
Cercenasco (piemonteksi Sësnasch) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 1 795 asukasta.
Pyhän Annan kirkko.
Commana

| Commana (Kommanna) |
| --- | --- |

 vaakuna
 Commana
 Koordinaatit: 48°24′51″N, 3°57′10″W 
Valtio:  Ranska
Alue:  Bretagne
Departementti:  Finistère
Arrondissementti:  Morlaix
Pinta-ala:  
 – Kokonaispinta-ala:  39,9 km²
Väkiluku (2015):  1 038 
 – Väestötiheys:  26 as./km²
Kunnan numero:  29038
 
 Kunnan kotisivut 
Infobox OKVirheellinen NIMI-arvo: 
Commana (bretoniksi Kommanna) on kunta läntisessä Ranskassa Finistèren departementissa Bretagnen alueella. Se sijaitsee Monts d’Arrée vuoriston juurella.
Kunnan nähtävyyksiä on esihistoriallinen Mougau-Bihanin katettu kuja (Allée couverte du Mougau-Bihan).
1920-luvulla paikkakunnalla tapahtui niin kutsuttu Seznecin tapaus, joka on yksi Ranskan kuuluisimmista rikoksista ja sitä seuranneita oikeudenkäyntejä. Tapauksessa paikallinen liikemies Pierre Quemeneur katosi, ja aiemmin hänen seurassaan ollutta Guillaume Seznecia syytettiin hänen murhastaan. Oletettua uhria ei koskaan löydetty, mutta Seznec kuitenkin tuomittiin murhasta ja tuomittiin pakkotyöhön Ranskan Guayanaan. Charles de Gaulle armahti Seznecin vuonna 1946. Muutama vuosi tämän jälkeen hänet tapettiin kuorma-auton yliajamana Pariisissa. Tapauksesta on tehty TV-elokuvia ja teatteriesityksiä.
Mougau-Bihanin katettu kuja
Ilmoitus Guillaume Seznecin pidätyksestä lehdessä 1. heinäkuuta 1923
Aiheesta muualla

Kuvia tai muita tiedostoja aiheesta Commana Wikimedia Commonsissa
Charles Dancla

Charles Dancla
Charles Dancla (19. joulukuuta 1817 Bagnères-de-Bigorre – 10. lokakuuta 1907) oli ranskalainen viulisti, säveltäjä ja musiikkipedagogi.
Dancla opiskeli Pariisin konservatoriossa viulunsoittoa Pierre Baillot'n ja sävellystä Fromental Halévyn johdolla. Hän työskenteli vuosikymmenten ajan Pariisin oopperan orkesterin konserttimestarina. Hän myös opetti yli 35 vuoden ajan Pariisin konservatorion professorina. Dancla omaksui vaikutteita Henri Vieuxtemps'lta ja Niccolò Paganinilta. Hän julkaisi useita pedagogisia kirjoja. Danclan johdolla opiskeli muiden muassa Maud Powell.
Dancla oli tuottelias säveltäjä, jonka kiinnostus kohdistui erityisesti kamarimusiikkiin. Hänen tuotantoonsa kuuluu vähintään 16 jousikvartettoa, useita pianotrioja ja monia muita kamariteoksia.
Aiheesta muualla

IMSLP: nuotteja
DENIS-P J082303.1-491201 b

DENIS-P J082303.1-491201 b (alias 2MASS J08230313-4912012 b) on substellarinen esine, joka on luokiteltu eksoplaneetaksi tai ruskeaksi kääpiöksi, joka kiertää DENIS J082303.1-491201, L1.5-tyyppinen ruskea kääpiö Purjeen tähdistössä.
Buster

Buster 1/78. Kuvassa ylhäällä Eki Eskelinen ja Buster, keskellä Benny kultajalka ja alhaalla oikealla Super-Mac.
Buster on miesten ja poikien urheilusta kertova sarjakuvalehti, joka ilmestyi Semicin julkaisemana Suomessa 1970- ja 1980-luvuilla. Lehteä on julkaistu Ruotsissa vuodesta 1967. Joulukuussa 2005 lehteä julkaiseva Egmont päätti suosion hiipumisen vuoksi lopettaa lehden julkaisemisen Ruotsissakin.
Lehdessä oli sarjakuvien lisäksi artikkeleita, haastatteluita ja lukijapalsta. Lehden sarjakuvat tulivat enimmäkseen englantilaisista Tiger ja Roy of the Rovers -lehdistä. Jalkapallotarinoita oli eniten, mutta sarjoja oli myös jääkiekosta, yleisurheilusta, vapaapainista, moottoriurheilusta ja nyrkkeilystä. Busterin suosituimpia sarjoja olivat muun muassa Benny kultajalka, Harjumäen sisu, Melchester Rovers ja Super-Mac.
Englantilainen 28. maaliskuuta 1960 – 4. tammikuuta 2000 ilmestynyt Buster-lehti ei ollut erikoistunut urheiluun.
Lehden sarjoja > Buster

Nimikkosarjakuvan Buster on nuori poika, joka asuu äitinsä luona. Englanninkielisen version Buster oli Andy Cappin poika ja hänen ulkonäkönsä oli vaatetusta myöten isänsä kaltainen. Ruotsalainen Buster oli hieman englantilaisen esikuvansa näköinen, mutta Lätsä-tyyliset vaatteet vaihdettiin. Ruotsalainen Buster harrastaa milloin mitäkin lajia, mutta sarjakuvat käsittelevät myös muita aiheita.
Lehden sarjoja > Harjumäen sisu

Harjumäen sisu on Max Lundgrenin Harjuvaaran pallokerho -kirjoihin (Åshöjdens BK) perustuva Reijo Piipon piirtämä jalkapallosarjakuva. Sarjakuvan kertojana on Jorma Eskelinen, eräs joukkueen vakiopelaajista. Sarja kertoo jalkapallojoukkueesta ja sen vaikutuksesta Harjumäen kehittymiseen. Kun Harjumäki nousee viidennestä divisioonasta toiseen, osaa seudun merkkihenkilö, rikas Mustikkakuningas hyödyntää julkisuutta. Kunta alkaa kehittyä ja sinne muuttaa lisää väkeä.
Harjumäen sisun valmentaja on entinen maajoukkuepelaaja "Leipuri" Olsson. Sarjan alussa pelaajat ovat noin 14–15-vuotiaita ja ikääntyvät verkalleen. 17-vuotiaana joukkueen tähtipelaaja Eki Eskelinen valitaan Suomen maajoukkueeseen (ruotsinkielisessä versiossa Ruotsin), ja on ensimmäisen maalin toinen syöttäjä ja tasoitusmaalin 2–2 tekijä.
Sarja seuraa aluksi kirjojen juonta, mutta siirtyy sitten omille teilleen. Kirjat päättyvät siihen, että Harjuvaaran pallokerho häviää karsinnan korkeimpaan sarjatasoon, mutta sarjakuvassa tarina jatkuu. Eki ja hänen velipuolensa Jorma pelaavat myöhemmin englantilaisessa Everton FC:n joukkueessa mutta palaavat koeajan jälkeen Harjumäkeen, vaikka heille tarjotaankin parin miljoonan punnan sopimuksia.
Sarjan hahmoja
"Leipuri" Olsson – entinen maajoukkuepelaaja ja joukkueen valmentaja. Omistaa paikallisen motellin.
Eki Eskelinen – paras pelaaja, joka pääsee maajoukkueeseen. On luonteeltaan tulinen.
Jorma Eskelinen – Ekin velipuoli ja joukkueen keskikenttäpelaaja, pitää kirjoittamisesta
Löytö-Jussi – joukkueen maalivahti, joka on Leipurin ottopoika
Haikara – hyökkääjä, joka sarjan kuluessa lopettaa pelaamisen. Ella kutsui häntä myös nimellä "Harakka".
Mustikkakuningas – seudun rikkain ja suurin työllistäjä. Ekin isä ja Jorman kasvatti-isä.
Ella – Mustikkakuninkaan perheen taloudenhoitaja
Kuula Pärssinen – pelaaja
Anssi Penttinen – pelaaja
Lehden sarjoja > Melchester Rovers

Melchester Rovers  (Roy of the Rovers, tekijä Frank Pepper) on kaikkien aikojen pisimpään (1954-1993) ilmestynyt jalkapallosarjakuva. Sen päähenkilö on Roy Race, joukkueen pelaava valmentaja. Joukkue pelaa Englannin jalkapalloliigaa ja on ollut varsin menestyksekäs: 9 FA Cup -voittoa, 9 liigavoittoa ja 8 Eurooppa-cupin voittoa sekä pari maailmancupvoittoa. Sarjan henkilöt eivät vanhene vuosien saatossa, mutta joukkueen kokoonpano on muuttunut useasti.
Sarjan hahmoja
Ben Galloway – Joukkueen entinen pelaaja ja sen nykyinen omistaja
Penny Laine – Royn vaimo ja Gallowayn sihteeri
Roy Race (9) – paras pelaaja ja pelaava manageri
Blackie Gray (8) – Royn koulukaveri ja myös pelikaveri, aloitti samaan aikaa Royn kanssa
Tubby Morton (1) – ensimmäinen maalivahti, joka oli myös Englannin maajoukkueessa 1970, 1973 hän loukkasi jalkansa ja joutui sivuun
Geoff Giles (4) – pelasi Royn ja Tubby Mortonin kanssa Englannin maajoukkueessa
Charlie Carter (1) – maalivahti Mortonin jälkeen
Duncan McKay (3)
Mervyn Wallace (7)
Vernon Eliot (11)
Jimmy Slade (5)
Trevor Cassidy (4)
Lehden sarjoja > Benny kultajalka

Benny kultajalka (Billy's Boots, käsikirjoitus Fred Baker, kuvitus mm. John Gillat (piirtänyt myös Jet-Ace Logania)) on jalkapallosarjakuva. Sarjan päähenkilö Benny Dane (Billy Dane) pitää jalkapallosta, mutta on siinä huono. Hän saa pelitaitonsa vanhan pelaajalegendan Sid "Kanuuna" Keenin jalkapallokengistä. Groundwoodin koulua käyvä Benny pelaa koulujoukkueen A-tasolla.
Bennyn elämässä on usein samantapaisia tilanteita kuin Keenilläkin. Benny esimerkiksi pääsee Englannin maajoukkueeseen, eräällä kaudella putoaa koulujoukkueesta ja liittyy surkeasti pelaavaan jalkapalloseuraan, joka alkaa menestyä cupissa.
Hahmoja
Harris – Koulun liikunnanopettaja
Bennyn isoäiti
Bennyn kavereita
Lehden sarjoja > Super-Mac ja Pulla

Super-Mac (Hot Shot Hamish Balfour, käsikirjoitus Fred Baker, kuvitus J Schiaffino) on humoristinen jalkapallosarjakuva. Super-Macin tavaramerkki oli superpotku, joka on niin voimakas, että katkaisee maalin yläriman tai repii verkon hajalle, ellei maalivahti sitten iskeydy maalin sisään laukauksen voimasta. Skotlantilainen Ulko-Hebrideiltä kotoisin oleva Super-Mac Mahony pelaa jalkapalloa Skotlannin liigan Princes Parkissa ja Glengow Rangersissa.
Hahmoja
Wee Wallie Campbell – Super-Macin ystävä ja kanssapelaaja
McWhacker – seuran manageri ja valmentaja
McBrain – McWhackerin apuri
McMutton – Macin lemmikkipässi on Princes Parkin maskotti
Pappa-Mahony – Macin hurjaluontoinen isä, joka puolustaa Mahonyin mainetta aina ja kaikkialla
Pulla (Mighty Mouse) eli Kevin Mouse oli samojen tekijöiden jalkapallosarjakuva. Pulla on lihava lääkäriopiskelija St. Victorin sairaalasta. Joukkueita olivat sairaalan joukkue ja Tottenford Rovers. 1980-luvun puolivälissä Super-Mac ja Pulla alkoivat esiintyä yhteisessä sarjakuvassaan. He molemmat pelaavat Princes Parkissa.
Hahmoja
Tohtori Mender – Sairaalan johtaja
Hullu-Annie – ylisairaanhoitaja
Lehden sarjoja > Muita sarjoja

Aavefutaaja (The Footballer Who Wouldn't Stay Dead) kertoi Mel Deakin -nimisestä nuorukaisesta, johon iski salama samalla paikalla kuin jalkapallolegenda Andy Steeleenkin. Tämän jälkeen Andy Steele alkoi ilmestyä hänelle aaveena.
Durrell's Palace (käsikirjoitus Fred Baker, kuvitus Yvonne Hutton) on 80-luvulla ilmestynyt jalkapalloseurasta kertova tarina. Palacea johtaa pelaava manageri Dan Wayne.
Futisihmekaveri  (Tommy's Troubles, käsikirjoitus Fred Baker, kuvitus Ramiro Bujeiro) Tommy Barnesin, Ginger Collinsin ja näiden kavereiden perustamasta jalkapalloseurasta Barnes Unitedista kertova sarja. Adam Waller ja Cyril Swate ovat Tommyn vihamiehiä ja koettivat usein aiheuttaa heille hankaluuksia. Tommy's Troubles ilmestyi vuosina 1976–86 Roy of the Rovers -lehdessä.
Ihmepoika Argentiinasta (The Kid from Argentina) kertoi Jorge Porbillaksesta, argentiinalaisesta jalkapalloa pelaavasta nuorukaisesta, joka ostetaan englantilaiseen Manton County -seuraan.
Johnny Puuma (Johnny Cougar) on seminoli-intiaani ja vapaapainija. Puuman valmentaja Splash Gorton on entinen uimamestari
Juniorit kertoo pikkupoikien Newton Town -jalkapalloseurasta, jonka pelaava valmentaja on Joe Carson
Jääraketit on jääkiekkosarjakuva
Kenguru-Kid jalkapallomaalivahdi
Knock-Out Charlie (Curly Canoe, tekijät Sam ja Mo Leff) on pitkäikäinen nyrkkeilysarja, jonka päähenkilö oli raskaan sarjan maailmanmestari. Häntä valmensi Windy McCall. Charlien ystävä Goof Maloof kävi vakoilemassa Charlien haastajia. Charlien kihlattu on Wendy Trayle.
Marksin veljekset (The Marks Bothers), jalkapallosarja Kingsbayssa pelaavista Steve ja Terry Marksista
Martinin mini (Martin Marvellous Mini) kertoo Martin Bakerin ja Tiny Hillin ajokilpailuista George-nimisellä minillään
Niku Nokkela on yhden strippirivin vitsisarja, jossa päähenkilö on huono jalkapalloilija.
Peter Pantteri on lahjakas nuori maalivahti
Rummuttajat (IFK Trumslagaren, käsikirjoittaja Max Lundgren, kuvitus Josep Marti) on yleisurheilevien nuorten seura
Skid Solo on formula-ajajasta.
Kiekkokaksoset on jääkiekkosarjakuva.
Aiheesta muualla

Roy of the Rovers
Billy's Boots
Knock-Out Charlie (Curly Kayone) Toonopediassa
Eki puskee syötön. Leipuri ja Jorma keskustelevat jatkosta. (Lähde: Buster-lehti)
Super-Mac potkaisee supertykin. (Lähde: Buster-lehti)
Charles Darrow

Charles Darrow
Charles Darrow (10. elokuuta 1889 – 29. elokuuta 1967) patentoi Monopoly-lautapelin, ja häntä pidettiin virheellisesti pitkään sen keksijänä.
Darrow työskenteli kotilämmittimien myyjänä Pennsylvaniassa suuren laman (1929–1939) aikana.
Menetettyään työnsä Darrow näki naapureitansa pelaamassa kotona tekemäänsä lautapeliä, jossa oli tarkoitus ostaa ja myydä omaisuutta. Tästä hän sai idean tehdä tällaisen pelin itsekin ensimmäisen poikansa ja vaimonsa avustuksella.
Darrowin perhe teki alkuperäiset pelilautansa pyöreille, joustaville palasille öljykankaasta jäykän, neliömäisen kartongin sijaan. Charles piirsi kiinteistöjen ääriviivat luonnostelukynillä ja hänen vaimonsa ja poikansa värittivät kiinteistöt sekä tekivät kortit.
Charles Darrow myi Monopoli-peliänsä neljän Yhdysvaltain dollarin hintaan ja patentoi pelin kun kysyntä kasvoi, vuonna 1935. Patentoinnin jälkeen Darrow teki philadelphialaisen painoyrityksen kanssa sopimuksen pelilautojen sekä pelin laatikoiden painamisesta kartongille.
Myöhemmin Parker Brothers -yhtiö hankki Darrowilta oikeudet pelin tuottamiseen laajemmassa mittakaavassa.
Parker Brothersin osti myöhemmin, 1990-luvulla Hasbro-yritys.
Vuonna 1973 San Franciscon yliopiston taloustieteiden professori Ralph Anspach patentoi Anti-Monopolin, Monopolia muistuttavan pelin. Parker Brothers haastoi hänet tästä oikeuteen. Kyseinen, kymmenen vuotta kestänyt lakijuttu meni aina korkeimpaan oikeuteen asti. Vetoomustuomioistuin huomasi, että Darrow oli kopioinut säännöt tarkasti (mukaan lukien jopa Marven Gardens -nimen kirjoitusvirheen) Charles Toddin tuottamasta pelistä. Juttu päättyi lopulta Anspachin voittoon. Nykyään pelin alkuperäisenä kehittäjänä pidetään vuonna 1904 The Landlord's Game -nimisen suuresti Monopolia muistuttavan pelin patentoinutta Elizabeth Magieta.
Aiheesta muualla

Wikisitaateissa on kokoelma sitaatteja aiheesta .
Englanninkielinen artikkeli Monopolia koskevasta oikeusjutusta (Arkistoitu – Internet Archive)
Monopolin historiaa (Arkistoitu – Internet Archive)
Danilo

Danilo-nimisiä henkilöitä:
Danilo I, useita Montenegron hallitsijoita:
Danilo I (n. 1670–1735), Montenegron ruhtinaspiispa vuosina 1696–1735
Danilo I (1826–1860), Montenegron ruhtinaspiispa ja ruhtinas vuosina 1851–1860
Danilo (1871–1939), Montenegron kruununprinssi
Danilo (Danilo Larangera) (s. 1984), brasilialainen jalkapalloilija
Danilo (Marcos Danilo Padilha) (1985–2016), brasilialainen jalkapalloilija
Danilo (Danilo Luiz da Silva) (s. 1991), brasilialainen jalkapalloilija
Danilo (Danilo Barbosa da Silva) (s. 1996), brasilialainen jalkapalloilija
Danilo (Danilo dos Santos de Oliveira) (s. 2001), brasilialainen jalkapalloilija
Danilo Pereira (s. 1991), portugalilainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Danilo”, voi hakea sivunnimihaulla, laajalla sivunnimihaulla tai tekstihaulla.
Brujerizmo

| Brujerizmo Brujería |
| --- | --- | --- |

Studioalbumin tiedot
 Äänitetty : 1999–2000
 Julkaistu: 7. marraskuuta 2000
 Tuottaja(t): Güero Sin Fe, Asesino, Juan Brujo
 Tyylilaji: groove metal, extreme metal
 Kesto: 35.44
 Levy-yhtiö: Roadrunner Records
Brujerían muut julkaisut
| Marijuana 2000 | Brujerizmo 2000 | Mextremist! Greatest Hits 2001 |
Brujerizmo on meksikolaisen Brujería-yhtyeen albumi, joka julkaistiin Roadrunner Records -levymerkillä 7. marraskuuta 2000. Billboardin Top Latin Albums -listalla levy ylsi 40. sijalle.
Kappaleet

Brujerizmo – 3.50
Vayan Sin Miedo – 2.16
La Traición – 1.57
Pititis Te Invoco – 2.24
Laboratorio de Cristalitos – 1.31
Division del Norte – 3.51
Marcha de Odio – 2.49
Anti-Castro – 2.33
Cuiden a los Niños – 3.30
El Bajon – 1.59
Mecosario – 2.47
El Desmadre – 1.41
Sida de la Mente – 4.36
Kokoonpano

Juan Brujo – laulu
Asesino – kitara, basso
Fantasma – basso, laulu
Güero Sin Fe – basso, laulu
Greñudo – rummut
Hongo – basso, kitara
Pinche Peach – laulu
Pititis – laulu
Hongo Jr. – rummut
Cristo de Pisto – kitara
Marijuano Machete – laulu
Arvostelut

Allmusic:
NME:
Aiheesta muualla

Brujerizmo Discogsissa. (englanniksi)
Albumi Brujerizmo Encyclopaedia Metallum -sivustolla (englanniksi)
Da Lata

| Da Lata> Tiedot |
| --- | --- |
Toiminnassa:  1998–
Tyylilaji:  elektroninen musiikki
Kotipaikka:   Brasilia, jäsenet asuvat nyt Isossa-Britanniassa
Laulukieli:  portugali, englanti
Jäsenet:  Christian Franck   Patrick Forge   Oli Savill   Lilana Chachian  
Aiheesta muualla
dalatamusic.com
Infobox OKNimi-testi OK: 
Da Lata on brasilialaisperäinen, mutta Lontoossa toimiva musiikkiyhtye. Se esittää elektronista musiikkia, jossa on vaikutteita latinalaisamerikkalaisesta musiikista. Yhtyeen musiikki lauletaan portugaliksi ja englanniksi. Da Lata perustettiin vuonna 1998. Sitä ennen kaksi sen jäsentä olivat toimineet Batu- nimisessä yhtyeessä, joka oli hajonnut joitakin vuosia aiemmin. Da Lataan tuli Batun jäsenten lisäksi mukaan lyömäsoittaja Oli Savill ja laulaja Lilana Chachian. Yhtyeen ensimmäinen albumi Songs from the Tin julkaistiin vuonna 2000.
Aiheesta muualla

Virallinen sivu. (englanniksi)
Danijela Rundqvist

| Danijela Rundqvist |
| --- | --- |
 Rundqvist Burlington Barracudasin paidassa
Henkilötiedot
Syntynyt: 26. syyskuuta 1984 Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  hyökkääjä
Maila:  vasen
Pituus:  177 cm
Paino:  74 kg
Seura
Seura:  Djurgårdens IF
Sarja:  Svenska damhockeyligan
Pelinumero:  7
Pelaajaura
Pääsarjaura:  2001–
Danijela Kristina Rundqvist (s. 26. syyskuuta 1984 Tukholma, Ruotsi) on ruotsalainen jääkiekkoilija, pelipaikaltaan hyökkääjä. Hän edustaa nykyisin Svenska damhockeyliganin Djurgårdens IF:tä. Rundqvist on saavuttanut kaksi olympiamitalia naisten jääkiekossa, hopeaa Torinosta 2006 sekä pronssia Salt Lake Citystä 2002.
Vuonna 2010 hän teki historiaa olemalla ensimmäinen ruotsalainen pelaaja Canadian Women's Hockey Leaguessa.
Rundqvist on pelannut yhteensä 190 maaottelua ja tehnyt niissä tehot 41+28=69.
Courtney Cummz

| Courtney Cummz |
| --- | --- |

Henkilötiedot
Syntynyt: 4. joulukuuta 1981 (ikä 42)
Ammatti:  pornonäyttelijä
Pornonäyttelijä
Pituus:  168 cm
Paino:  56 kg
Aiheesta muualla
Kotisivut
IMDb
Courtney Cummz (s. 4. joulukuuta 1981 Shepherdstown, Länsi-Virginia) on yhdysvaltalainen pornonäyttelijä. Tällä hetkellä hänellä on voimassa sopimus Zero Tolerancesen kanssa. Ennen uraansa pornoteollisuudessa hän toimi nudistien lomakohteessa ja hänen ensimmäinen työnsä oli tarjoilijana Applebee'sissa.
Hiljattain Cummz alkoi ohjaajaksi. Hänen ensimmäinen ohjauksensa, Eva Angelinan tähdittämä Face Invaders, toi hänelle myönteistä palautetta. Hän on toiminut myös Penthousen mallina.
Palkinnot ja kunniamaininnat

Pornoalan kuumin nainen (kannattajien valinta) vuonna 2006.
Search Extreme 2006: Vuoden esiintyjä.
Adam Film World 2006: Vuoden esiintyjä.
Temptation Award 2006: Vuoden esiintyjä.
Aiheesta muualla

Kuvia tai muita tiedostoja aiheesta Courtney Cummz Wikimedia Commonsissa
Courtney Cummz Internet Movie Databasessa. (englanniksi)
Courtney Cummz Myspacessa (englanniksi)
Courtney Cummz is Babepedia